## Pravilnik o načinu i rokovima dostavljanja podataka Uredu za sprječavanje pranja novca o kaznenom djelu pranja novca i financiranja terorizma

### NN 76/2009 (1.7.2009.), Pravilnik o načinu i rokovima dostavljanja podataka Uredu za sprječavanje pranja novca o kaznenom djelu pranja novca i financiranja terorizma

76 01.07.2009 Pravilnik o načinu i rokovima dostavljanja podataka Uredu za sprječavanje pranja novca o kaznenom djelu pranja novca i financiranja terorizma

MINISTARSTVO FINANCIJA

1850

Na temelju članka 82. stavka 2. Zakona o sprječavanju pranja novca i financiranja terorizma (»Narodne novine«, broj 87/08) ministar financija donosi

PRAVILNIK

O NAČINU I ROKOVIMA DOSTAVLJANJA PODATAKA UREDU ZA SPRJEČAVANJE PRANJA NOVCA O KAZNENOM DJELU PRANJA NOVCA I FINANCIRANJA TERORIZMA

Uvodne odredbe

Članak 1.

Ovim se Pravilnikom propisuje način i rokovi dostavljanja podataka o osobama protiv kojih je pokrenuta istraga, o stupanju na pravnu snagu optužnice, o donesenoj nepravomoćnoj odnosno pravomoćnoj presudi za kaznena djela pranja novca i financiranja terorizma, te o predikatnim kaznenim djelima u svezi s pranjem novca, koje su podatke nadležna državna odvjetništva i nadležni sudovi (dalje u tekstu: nadležna tijela) dužni dostavljati Uredu za sprječavanje pranja novca (dalje u tekstu: Ured).

Članak 2.

U smislu ovoga Pravilnika pojedini pojmovi imaju sljedeće značenje:

1. kazneno djelo pranja novca jest kazneno djelo Pranja novca iz članka 279. Kaznenog zakona

2. kazneno djelo financiranja terorizma jest kazneno djelo Pripremanja kaznenih djela protiv vrijednosti zaštićenih međunarodnim pravom iz članka 187.a stavka 1. i 2. Kaznenog zakona, u vezi Kaznenog djela Terorizma iz članka 169., kaznenog djela Javnog poticanja na terorizam iz članka 169.a i kaznenog djela Novačenje i obuke za terorizam iz članka 169.b Kaznenog zakona,

3. predikatno kazneno djelo jest svako djelo određeno kaznenim ili drugim zakonom kao kazneno djelo te kojim je ostvaren nezakonit prihod koji je predmet kaznenog djela pranja novca.

Način dostavljanja podataka

Članak 3.

Podatke o osobama i postupcima koji se vode zbog kaznenih djela pranja novca i financiranja terorizma, nadležna tijela preporučenom poštanskom pošiljkom ili na drugi odgovarajući način dostavljaju Uredu na tiskanom Obrascu (UZSPN-O-82) iz kojeg mora biti razvidno u kojoj je fazi postupak na kraju polugodišnjeg razdoblja za koje se podaci dostavljaju, a koji je sastavni dio ovoga Pravilnika.

Rokovi dostavljanja podataka

Članak 4.

(1) Nadležna tijela moraju dvaput godišnje Uredu dostaviti podatke iz članaka 1. i 2. ovoga Pravilnika.

(2) Nadležna tijela dostavljaju podatke za prvo polugodište tekuće kalendarske godine najkasnije do kraja srpnja tekuće kalendarske godine, a za drugo polugodište tekuće kalendarske godine najkasnije do kraja siječnja sljedeće kalendarske godine.

Prijelazne i završne odredbe

Članak 5.

Ovaj Pravilnik objavit će se u »Narodnim novinama«, a stupa na snagu danom objave.

Klasa: 470-06/09-140/1

Urbroj: 513-06-2/027-09-15

Zagreb, 18. lipnja 2009.

Ministar financija
Ivan Šuker, v. r.

OGRANIČENO NAKON POPUNJAVANJA

OBRAZAC ZA OBAVJEŠĆIVANJE UREDA ZA SPRJEČAVANJE PRANJA NOVCA O KAZNENOM DJELU PRANJA NOVCA I FINANCIRANJA TERORIZMA
(Obrazac UZSPN-O-82)

Obrascem se dostavljaju podaci o kaznenom djelu (označiti):

☐ PRANJE NOVCA

☐ FINANCIRANJE TERORIZMA

A. PODACI O FIZIČKOJ/PRAVNOJ OSOBI PROTIV KOJE SE VODI POSTUPAK ZA KAZNENO DJELO IZ ČLANKA 279. ILI ČLANKA 187.a KAZNENOG ZAKONA

|  |
| --- |
| Ime i prezime / Naziv tvrtke: |
| Datum, mjesto i država rođenja: |
| Prebivalište / Sjedište tvrtke: |
| Osobni identifikacijski broj: |

Ako se radi o pranju novca:

☐ OSOBA JE POČINITELJ OBA KAZNENA DJELA (PREDIKATNOG I PRANJA NOVCA)

☐ OSOBA JE POČINITELJ SAMO KAZNENOG DJELA PRANJA NOVCA

B. FAZA POSTUPKA (OZNAČITI)

|  |  |
| --- | --- |
| ISTRAGA: | |
| ☐ | donošenje rješenja o provođenju istrage, izdavanje naloga o provođenju istrage |
| OPTUŽENJE: | |
| ☐ | pravomoćna optužnica, podnošenje optužnog prijedloga, potvrđivanje optužnice |
| SUDSKA ODLUKA (presuda, kazneni nalog): | |
| ☐ | osuđujuća |
| ☐ | oslobađajuća |
| ☐ | odbijajuća |
| ☐ | pravomoćna |
| ☐ | nepravomoćna |

C. PODACI O KAZNENOM DJELU (molimo navesti članak i stavak Kaznenog zakona i opis kaznenog djela odnosno kaznenih djela – mjesto, vrijeme i način počinjenja)

C.1. KAZNENO DJELO PRANJA NOVCA

|  |  |  |  |
| --- | --- | --- | --- |
| Članak: | Stavak: | Mjesto: | Vrijeme: |
| Način počinjenja: | | | |

C.2. KAZNENO DJELO FINANCIRANJA TERORIZMA

|  |  |  |  |
| --- | --- | --- | --- |
| Članak: | Stavak: | Mjesto: | Vrijeme: |
| Način počinjenja: | | | |

C.3. PREDIKATNO KAZNENO DJELO

|  |  |  |  |
| --- | --- | --- | --- |
| Članak: | Stavak: | Mjesto: | Vrijeme: |
| Način počinjenja: | | | |

D. MJERE I RADNJE PODUZETE U SVEZI SREDSTAVA, PRIHODA ILI IMOVINE OSOBE PROTIV KOJE SE VODI POSTUPAK (npr. mjere osiguranja prisilnog oduzimanja sredstava, prihoda ili imovine, oduzimanje imovinske koristi ostvarene kaznenim djelom, privremena obustava izvršenja financijske transakcije i dr. Molimo navesti odredbu primijenjenog propisa, vrstu i vrijednost imovine.)

|  |
| --- |
|  |

E. NADLEŽNO TIJELO, MJESTO, DATUM, PEČAT I POTPIS

|  |  |
| --- | --- |
| NAZIV NADLEŽNOG TIJELA: |  |
| MJESTO I DATUM: | PEČAT I POTPIS: |

PRIVITAK OBRASCU UZSPN-O-82 (molimo popuniti ako se kazneni postupak vodi protiv dvije ili više fizičkih ili pravnih osoba)

F. PODACI O FIZIČKOJ/PRAVNOJ OSOBI PROTIV KOJE SE VODI POSTUPAK ZA KAZNENO DJELO IZ ČLANKA 279. ILI ČLANKA 187.a KAZNENOG ZAKONA

|  |
| --- |
| Ime i prezime / Naziv tvrtke: |
| Datum, mjesto i država rođenja: |
| Prebivalište / Sjedište tvrtke: |
| Osobni identifikacijski broj: |

Ako se radi o pranju novca:

☐ OSOBA JE POČINITELJ OBA KAZNENA DJELA (PREDIKATNOG I PRANJA NOVCA)

☐ OSOBA JE POČINITELJ SAMO KAZNENOG DJELA PRANJA NOVCA

G. PODACI O KAZNENOM DJELU (molimo navesti članak i stavak Kaznenog zakona i opis kaznenog djela odnosno kaznenih djela - mjesto, vrijeme i način počinjenja)

G.1. KAZNENO DJELO PRANJA NOVCA

|  |  |  |  |
| --- | --- | --- | --- |
| Članak: | Stavak: | Mjesto: | Vrijeme: |
| Način počinjenja: | | | |

G.2. KAZNENO DJELO FINANCIRANJA TERORIZMA

|  |  |  |  |
| --- | --- | --- | --- |
| Članak: | Stavak: | Mjesto: | Vrijeme: |
| Način počinjenja: | | | |

G.3. PREDIKATNO KAZNENO DJELO

|  |  |  |  |
| --- | --- | --- | --- |
| Članak: | Stavak: | Mjesto: | Vrijeme: |
| Način počinjenja: | | | |

H. NADLEŽNO TIJELO, MJESTO, DATUM, PEČAT I POTPIS

|  |  |
| --- | --- |
| NAZIV NADLEŽNOG TIJELA: |  |
| MJESTO I DATUM: | PEČAT I POTPIS: |

Pravilnik, NN 76/2009-1850